Jukka Hako

**Esa Jukka Hako** (s. 1955) on suomalainen tietokirjailija ja paikallispoliitikko. Koulutukseltaan hän on filosofian maisteri (1998).

## Nuoruus ja opiskelu
Hako kirjoitti ylioppilaaksi Helsingin Suomalaisesta Yhteiskoulusta 1974. Syksyllä 1974 Hako aloitti opinnot Helsingin yliopiston historiallis-kielitieteellisessä osastossa pääaineenaan Suomen historia. Lisäksi hän opiskeli myös yleistä historiaa, kotimaista kirjallisuutta, kansanrunoutta, taidehistoriaa, suomen kieltä sekä valtiotieteellisessä tiedekunnassa poliittista historiaa ja tiedotusoppia. Hako valmistui humanististen tieteiden kandidaatiksi vuonna 1976.

## Työelämä
Hako aloitti työt kouluaikana paikallislehti Etelä-Vantaan toimittajana 1974ja työskenteli lehdessä vuoteen 1980, jolloin hän siirtyi Työterveyslaitoksen palvelukseen toimittajaksi Työ Terveys Turvallisuus -lehteen. Hako valittiin Suomen Työväen Säästöpankin (myöhemmin STS-Pankki) tiedotussihteeriksi keväällä 1983 ja sittemmin markkinointipäällikkönä ja kenttäjohtajana. Sen jälkeen Hako jatkoi pankkityötä KOP:ssa, Meritassa ja Nordeassa. Vuonna 2009 Hako valittiin Urheiluopistosäätiön asiamieheksi vuoden 2010 alusta. Säätiön toimitusjohtajaksi Hako nimitettiin 1.7.2016 lukien.

## Yhteiskunnallinen toiminta
Hako toimi Vantaa-Seura ry:n (entinen Helsingin pitäjän kotiseutuyhdistys ry) puheenjohtajana vuosina 1980–2012.

Hako on Suomen Kansallisooppera ja -baletti sr:n hallituksen jäsen.

## Julkaisut
*Avoimeen maastoon. Urheiluopistosäätiön uusimmat vaiheet. Yhdessä Eino Ketolan kanssa. Julkaisija Urheiluopistosäätiö sr. 2019. 
*Kartanoelämää Vantaalla. Yhdessä Pia Vuorikosken kanssa. Kellastupa 2018. 
*Kivistö – kylästä kaupungiksi. 2. täydennetty laitos. Kellastupa 2018. 
*Kivistö – kylästä kaupungiksi. Kellastupa 2015. 
*Grandinkulmasta Kivistöön. VTK kiinteistöt Oy:n neljä vuosikymmentä. VTK Kiinteistöt 2015. 
*Rakkaudesta pitäjään. Vantaa-Seura-Vandasällskapet ry 1961–2011. Julkaisija Vantaa-Seura ry. 2011. 
*Senjan kirja. Reissuvihko 1960–2010. Kellastupa Helsinki 2010. 
*Ponnistuspaikka. Pajulahden urheiluopisto 1929-2009 (toim.). Kellastupa 2010. 
*Gubbacka. Keskiajan arkea Vantaalla. Yhdessä Andreas Koiviston ja Riina Koiviston kanssa. Kellastupa 2010. 
*Myyrmäki. Kampakeramiikasta kauppakeskukseen. Kellastupa 2009. 
*Louhela. Ihmisen kokoinen. Kellastupa 2008. 
*Patasaloon! Novellikokoelma. Kellastupa Helsinki 2007. 
*Vantaan aikuisopisto 50 vuotta 1957–2007 (toim.). Julkaisija Vantaan kaupungin aikuisopisto. Vantaa 2007. 
*Opintomatka. Työväen Opintorahasto 1937–2007. Kellastupa 2007. 
*Valtuuston matka Vantaalla. Poimintoja 1907–2007. Kellastupa 2007. 
*Lähtöpaikkana Hämevaara. Yhdessä Senja Hakon kanssa. Kellastupa 2006. 
*Kartanomatka Vantaalla. Yhdessä Senja Hakon ja Pia Lillbroändan kanssa. Kellastupa 2005. 
*Appelsiinityttö. Novellikokoelma. Kellastupa 2005. 
*Vantaan maisemissa 1956. Yhdessä Senja Hakon kanssa. Kellastupa 2004. 
*Lauri Leppänen, Rynnäkkötykit isänmaamme puolustajina, toimittanut Jukka Hako. Helsingin pitäjän kotiseutuyhdistys ry. Vantaa 2000. 
*Kyläkisojen ladulta suurseuraksi. Rekolan Raikkaan toiminta ja siihen heijastuneet vaikutteet 1929–1989. Vantaa 1999. 
*Friherrs – työväen työllä korvesta kaupunginosaksi. (toim. yhdessä Senja Hakon kanssa) Julkaisija Friherrsin Sosialidemokraatit ry. Helsinki 1988. 
*Paikallisen sivistystarpeen vaatima. Vantaan kaupungin työväenopisto 1957–1982. Vantaa 1983. 
*Vantaan maankäytön kehitys. Vantaan kaupunki, kuntasuunnittelutoimisto, maankäytön suunnitteluosasto C 11:1979.
*Toimittanut Vantaa-Seura ry:n vuosikirjan Helsingin pitäjä – Helsinge 1980-2015, yhteensä 35 vuosikirjaa. 

## Lähteet